Document ID: 31998D0012

31998D0012
L 004/63
SLUŽBENI LIST EUROPSKE UNIJE
15.12.1997.
ODLUKA KOMISIJE
od 15. prosinca 1997.
o četvrtoj izmjeni Direktive Vijeća 82/894/EEZ o načinu prijave bolesti životinja unutar Zajednice i o privremenoj izmjeni učestalosti prijavljivanja goveđe spongiformne encefalopatije
(Tekst značajan za EGP)
(98/12/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 82/894/EEZ od 21. prosinca 1982. o načinu prijave bolesti životinja unutar Zajednice (1), kako je zadnje izmijenjena Odlukom Komisije 92/450/EEZ (2), a posebno njezin članak 5. stavak 2.,
budući da se nastavljaju izbijanja goveđe spongiformne encefalopatije u području Zajednice; budući da bi u skladu s tim tu bolest trebalo držati na popisu bolesti koje se prijavljuju prema Direktivi 82/894/EEZ;
budući da bi u svjetlu prikupljenih iskustava trebalo proširiti zahtjeve za prijavljivanjem izbijanja te bolesti; budući da se, kao iznimka do 31. prosinca 2002., tjedno izvješćivanje o izbijanjima bolesti koje sadrži podatke uobičajeno potrebne za sekundarna izbijanja, čini dostatnim;
budući da bi trebalo suspendirati prethodno donesene odredbe koje se tiču načina prijave bolesti;
budući da su mjere propisane ovom Odlukom u skladu s mišljenjem Stalnoga veterinarskoga odbora,
DONIJELA JE OVU ODLUKU:
Članak 1.
„Goveđa spongiformna encefalopatija” se ovime dodaje u Prilog I. Direktive 82/894/EEZ.
Članak 2.
Iznimno od članka 3. stavka 1. Direktive 82/894/EEZ sva izbijanja goveđe spongiformne encefalopatije prijavljuju do 31. prosinca 2002. u skladu s člankom 4. navedene Direktive.
Članak 3.
Odluka 92/450/EEZ ovim se stavlja izvan snage.
Članak 4.
Ova je Odluka upućena državama članicama.
Sastavljeno u Bruxellesu 15. prosinca 1997.

Labels: 0
6